Case ID: 1135452
Sentence 30: Azərbaycan Respublikası CM-nin 129.1-ci maddəsi zərərçəkmiş şəxs tərəfindən edilən zorakılıq, ağır təhqir və ya sair qanunsuz və ya əxlaqsız hərəkətlər (hərəkətsizlik) nəticəsində, habelə zərərçəkmiş şəxsin mütəmadi qanunsuz və ya əxlaqsız davranışı ilə əlaqədar yaranmış uzunsürən dözülməz psixi şərait nəticəsində qəflətən baş vermiş güclü ruhi həyəcan (affekt) vəziyyətində qəsdən sağlamlığa ağır zərər vurma kimi müəyyən edilmişdir.Tədqiq olunmuş iş materiallarından, birinci instansiya məhkəməsinin hökmündən və apellyasiya məhkəməsinin qərarından görünür ki, Məhkum ilə mərhum zərərçəkmiş şəxs X4 arasında sonuncunun təhqiramiz ifadələr işlətməsi səbəbi ilə yaranmış şəxsi münasibətlər zəminindəki münaqişə zamanı Məhkum X6nın sağlamlığına ağır xəsarət yetirməsi nəticəsində sonuncunun ehtiyatsızlıqdan ölümünə səbəb olması əsaslı, mötəbər və mümkün sübutların məcmusu ilə təsdiq olunmuşdur.